
VILJANDI LINNAVOLIKOGU

MÄÄRUS

18. juuni 2026   nr

Viljandi Linnavolikogu 28.12.2011 määruse nr 102
 „Viljandi linna elukohajärgse kooli kinnitamine 
põhikooli õpilastele“ kehtetuks tunnistamine

Määrus kehtestatakse kohaliku omavalitsuse korralduse seaduse § 22 lõike 2 alusel.

Tunnistada kehtetuks Viljandi Linnavolikogu 28.12.2011 määrus nr 102 „Viljandi linna elukohajärgse kooli kinnitamine põhikooli õpilastele“.

Määrus jõustub kolmandal päeval pärast avaldamist Riigi Teatajas.


(allkirjastatud digitaalselt)

linnavolikogu esimees

Seletuskiri
Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine


Eelnõu eesmärk on tunnistada kehtetuks Viljandi Linnavolikogu 28.12.2011 määrus nr 102 „Viljandi linna elukohajärgse kooli kinnitamine põhikooli õpilastele“.

Põhikooli- ja gümnaasiumiseaduse § 7 lõike 21 alusel kehtestab igale õppimiskohustuslikule lapsele valla- või linnavalitsus elukohajärgse munitsipaalkooli (edaspidi elukohajärgne kool) määramise tingimused ja korra, mille alusel määrab igale õppimiskohustuslikule lapsele elukohajärgse kooli. Seni kehtivas linnavolikogu poolt 2011. aastal kinnitatud määruses (määrus on leitav Riigi Teatajast https://www.riigiteataja.ee/akt/423052012002 ) on kinnitatud alates 01. septembrist 2012 põhikoolide õpilastele, kelle registrijärgne elukoht on Viljandi linn, elukohajärgseks põhikooliks kõik Viljandi linna põhikoolid (Viljandi Jakobsoni Kool, Viljandi Kesklinna Kool, Viljandi Paalalinna Kool). Viljandi Kaare Kooli on lapsi võetud aastate jooksul ülelinnalise vastuvõtuga ja eesmärk on jätkuvalt nii ka toimetada. Tulenevalt muutunud seadusandlusest vajab nimetatud ülelinnalise vastuvõtu Kaare Kooli puhul linna kehtestatud õigusaktides täpsustamist. Elukohajärgseteks koolides jäävad jätkuvalt Viljandi Jakobsoni Kool, Viljandi Kesklinna Kool ja Viljandi Paalalinna Kool.

Sarnast praktikat elukohajärgse kooli ja ülelinnalise vastuvõtuga koolide kinnitamisel on rakendanud ka enamus teisi kohalikke omavalitsusi. 

Käesoleva eelnõuga on ettepanek tunnistada eelpool nimetatud määrus kehtetuks ning täpsustada kõikide linna elukohajärgsete ja ülelinnalise vastuvõtuga koolide osas sõnastust vastavalt Viljandi Linnavalitsuse määruses „Viljandi linna munitsipaal-üldhariduskoolidesse vastuvõtmise kord“, mis on leitav Riigi Teatajas https://www.riigiteataja.ee/akt/402032018089?leiaKehtiv. 

Lisas 1 on toodud väljavõte hetkel määrusest. Lisas 2 on toodud kavandatav uue eelnõu projekt Viljandi Linnavalitsuse määrusena „Elukohajärgse munitsipaalkooli määramise tingimused ja kord“.

